钦定古今图书集成/明伦汇编/闺媛典/第032卷 > 李孝女
## 钦定古今图书集成/明伦汇编/闺媛典/第032卷 > 李孝女

按《唐书列女传》：“李孝女者，名妙法，瀛州博野人。安禄
山乱，被劫徙他州。闻父亡，欲间道奔丧。一子不忍去，
割一乳留以行。既至，父已葬，号踊请开父墓以视宗
族，不许，复持刀刺心，乃为开见棺，舌去尘发，治拭之，
结庐墓，左手植松柏，有异鸟至。后母病，或不食饮，女
终日不视匕箸。及亡，刺血书于母臂而葬，庐墓终身。”